
A felhő koszorúzta, hósipkás hegyóriások titokzatos világa min- 
dig izgatta a védett völgyekben, síkságokon letelepedett embere- 
ket. Odafönn rövid a nyár, hosszú a tél, a tavasz meg az ősz isme- 
retlen. A szelek sohasem nyugosznak, kristálytiszta a levegő, és 
igen erős a napsugárzás. Éles sziklatarajok, szakadékok, kögör- 
getegek teszik vadregényessé a tájat. A növények és állatok soha- 
sem szűnő, kemény harcot vívnak az életért, minden tenyérnyi 
helyért. Némelyek csak az erdők felső széléig, mások az örök hó 
határáig hatolnak fel. 

A hegyekben felfelé haladva csökken a hőmérséklet, 100 méteren- 
ként 0,5-1 9C-kal, a termőtalaj pedig egyre vékonyodik. A más- 
más igényű növények a nekik leginkább megfelelő szinteken telep- 
szenek meg. Ezért a hegyek, havasok világában kicsiny területe- 
ken is káprázatos a változatosság. A növények a havasokban tör- 
pébbek, szőrösek, leveleik húsosak vagy bőrneműek, igazodván 
a szélsőséges környezeti hatásokhoz, a nagy napi hőingadozáshoz 
stb. És mégis a rövid nyár itt soha nem látott gazdagságú és szín- 
pompájú virágzással köszönt be. 

A magyar ember havasnak mondja a hegységeknek az erdőhatár 
fölötti részeit. Ez a mi éghajlati inkben 1500-2400 m tenger- 
szint feletti — az északi és déli oldalakon eltérő — magasságban 
kezdődik. 

E kis könyvecske Európa nagy hegységeinek jellemző havasi nö- 
vényeivel kívánja megismertetni az olvasót. Többségük szigorúan 
védett, tilos letépni, kiásni őket! Köszöntsék ismerősként a he- 
gyek virágai a csúcsokat járó kirándulókat. 

Könyvünkben a O jel évelő, a D) egyéves, a 6) kétéves növényt, Y 
törpecserjét vagy cserjét jelent. 


ALPOK 


1. Havasi gyopár (Leontopodium alpinum), 0 (június-szeptem- 
ber). A havasok jelképe; szigorúan védett! Gyakran hozzáférhe- 
tetlen szirteken, havasi lejtőkön, nyúlfarkfűgyepekben, mészkő- 
sziklákon, ritkás fenyvesekbenis tenyészik Közép- és Dél-Európa 
hegyeiben, 1700-3400 m magasságban. Az egész növény fehéren 
gyapjasmolyhos. Virágzatát jellegzetes, bársonyos gallérlevelek 
veszik körül. 


2. Pompás tárnics (Gentiana clúsii), o (április-július). A havasok 
egyik legismertebb növénye, Egészen rövid kocsányon nyílik nagy, 
tölcséres virága, fényes, örökzöld levélrózsái fölött. A párta jel- 
legzetes, ragyogó sötétkék, ez az ún. enciánkék szín. Szirmaiból 
régen gyapjúfestéket állítottak elő. Közép- és Dél-Európa havasai- 
ban, füves törpesásos helyeken, mészkősziklákon bukkanhatunk 
rá a fenyőerdők övében is, 800-2800 m-en. Szigorúan védett! 


3. Sárga kökörcsin (Pulsatilla alpina ssp. apiifolia), O (június- 
július). Az Alpok és a Pireneusok kristályos, gránitos kőzetű te- 
rületein szőrfűgyepekben, köves, cserjés helyeken, 1300-3000 m 
magasságban él ez a feltűnően szép, finoman szőrös növény. 
rágai lapos csészeformára nyílnak szét. Bibeszálából képződött, 
gyapjas, hosszú termésfüggelékei segítségével a szél hátán messze 
repíti terméseit. Mérgező. Hazájában szigorúan védett! 


4. Törpe habszegfű (Silene acaulis), 0 (június-augusztus). Ezt 
a szegfűfélék családjába tartozó növényt nemcsak Európa magas- 
hegységeiben találjuk meg, hanem az északi félteke hűvös, sark- 
vidéki tájain is. A havasok mészkősziklás, törpesásos tetőin, tör- 
meléklejtőin (1900-3800 m) él mohaszerű, félgömb alakú párnája, 
nyíláskor 1 cm-es virágokkal elborítva. Szigorúan védett! 

1. Havasi gerebcsin (Aster alpinus), O (június-augusztus). Igen 
változatos megjelenésű, többnyire szőrös növény. Gyepesedő tö- 
veivel Közép- és Dél-Európa, Nyugat-Ázsia havasaiban, 1000— 
3200 m magasságban, száraz, napos lejtőkön, sziklás helyeken, 
nyúlfarkfűgyepekben találkozhatunk. Arasznyi száron magányo- 
san nyílnak nagy fészekvirágzatai. Régóta és szívesen ültetik évelő- 
kertekben is, színváltozataival együtt. Védett növény! 


2. Havasi mák (Papaver alpinum agg.), O (július-augusztus). E né- 
ven botanikailag többé-kevésbé elkülöníthető, ún. kis fajokat fog- 
lalhatunk össze. Európa havasaiban, 1300-3000 m magasságban, 
általában meszes törmeléklejtőkön, sziklagyepekben élnek ezek 
a kecses, de rövid életű évelők, sokszor kötörőfüvek és a havasi 
gyujtoványfű társaságában. Levelei alacsony párnákat alkotnak, 
s e fölé emelkednek arasznyi, kecses kocsányon 2-4 cm átmérőjű 
aranysárga, narancsszínű, hófehér, ritkán piros virágai. Védett! 


3. Sarkantyús árvácska (Viola calcarata), O (április-október). Az 
Alpokban 1000—3100 m között fekvő legelők, nyúlfarkfűgyepek, 
mészkősziklák adnak otthont ennek a bájos, az ibolyafélék csa- 
ládjába tartozó virágnak. Apró, csipkés szélű levelek borította 
szárai 5 cm-nél nem nőnek magasabbra. Virágai a növényhez ké- 
pest nagyok, 3-4 cm átmérőjűek, viola-, ritkán sárga vagy fehér 
színűek. Védett növény! 


4. Fehér sáfrány (Crocus albiflorus), Oo (február-június). Tavasz 
végén, nyár elején szőnyegszerűen borítja a hóolvadás után még 
barnálló havasi, hegyi réteket, legelőket az Alpokban és a Pire- 
neusokban 2700 m magasságig. Finoman hálós rostokkal borított 
hagymagumójából a leveleket megelőzve bújik ki hat lepellevelű 
fehér vagy lilás virága. A porzók sárgák, és a náluk jóval rövidebb, 
háromágú bibe narancsvörös. A nősziromfélék családjába tarto- 
zik. Rokonai közül nagyon sok került a kertek tavaszi díszei közé. 

II. tábla 


1. Cifra kankalin (Primula auricula), o (április-július). A mészkő- 
vonulatok jellemző növénye, Az Alpokban és az Északi-Kárpá- 
tokban 1500-2900 m magasságban, sziklákon él. Igen változé- 
kony. Húsos levelei épek vagy fogazottak, fénylő szürkészöldek, 
de lehetnek lisztes, fehér mirigyekkel borítottak is. Illatos virágai 
arasznyi kocsányon, ernyőben nyílnak. Színük élénksárga, torkuk- 
ban lisztes bevonat van. A kertészek számtalan, nagy díszértékű 
fajtáját nemesítették ki, és rokonaival együtt (I. Disznövények 
6. 0.) szívesen ültetik kertekben. Termőhelyén szigorúan védett! 


2. Törpe harangvirág (Campanula cochleariifolia), Oo (június-— 
szeptember). Mészkősziklák repedéseiben, finom morénatörmelé- 
ken, agyagpalás lejtőkön gyökerező, párnát formázó növényke. 
Európa havasaiban, a legdélibb részeket kivéve, mindenfelé talál- 
ható 3400 m magasságig. Virágait - gyakran a havasi gyujtoványfű 
(1. IV. tábla) és a kúszó fátyolvirág társaságában láthatjuk, de 
sokszor egyedüli dísze a havasi törmeléklejtőknek. 


3. Kúszó fátyolvirág (Gypsophila repens), O (május-augusztus). 
Vastag, elágazó gyöktörzséből nő számtalan elfekvő hajtása. Vi- 
rágai fehérek vagy rózsaszínek. Közép- és Dél-Európa havasai- 
ban, mészkősziklákon, kőgörgetegeken él, 1000-2800 m magas- 
ságban. Sziklakertekben függőleges falak réseibe ültetik. A szegfű- 
félék családjába tartozik. 


4. Havasi ikravirág (Arabis alpina), O (április-július). Nedves 
mészkősziklákon, nyirkos, kavicsos helyeken, le egészen az erdő- 
övig él ez a keresztesvirágúak családjába tartozó, apró csillag- 
szőrökkel borított növény. Európa hegységeiben 400-3300 m ma- 
gasságban, de az északi félteke sarki tundrávidékén is sokfelé 
megtaláljuk. Széles elterjedése miatt igen változékony faj. Kauká- 
zusi rokonát (I. Disznövények 14. o.) gyakran láthatjuk kertekbe 
ültetve. 


1. Havasi napvirág (Helianthemum coelandicum ssp. alpestre), Y 
(május-szeptember). Nevéhez hiven csak napsütésben nyílnak vi- 
rágai. Örökzöld, gyéren szőrös, arasznyi törpecserje. Szárain ke- 
vesedmagával hozza 2 cm átmérőjű, fénylő sárga, rövid életű 
virágait. Közép- és Dél-Európa havasi, törpesásrétjein, mészkő- 
sziklákon él, 1600-2900 m magasságban. A szuharfélék család- 
jába tartozik, rokonait szívesen ültetik virágoskertekbe is. 


2. Törpehavasszépe (Rhodothamnus chamaecistus), Y (május-jú- 
lius). Ez az elragadóan szép, a hangafélék családjába tartozó, 
örökzöld törpecserje csak az Alpok mészkővonulatain, köves lej- 
tőkön él, 1200-2600 m magasságban, néhol nagy tömegben. A leg- 
feljebb kétarasznyira növő, felálló ágakat borító sötétzöld, apró 
levelei fehér pillásak. Virágai egyesével-hármasával nyilnak. 


3. Loiseleurhanga (Loiseleuria procumbens), Y (május-július). 
Szintén a hangafélék családjába tartozó, örökzöld, földhöz lapuló 
törpecserje. Legyökerező ágaival kiterjedt párnákat alkot. Észak- 
és Közép-Európa savanyú kőzetű havasainak száraz, köves tetőin, 
mohos, tőzeges helyein, viharos szelek járta szirteken, gyakran 
rendkívül mostoha körülmények között tenyészik, 1500—-3000 m 
magasságban. J.-L. A. Loiseleur (1774-1849) francia botanikusról 
nevezték el. 


4. Magcsákó (Dryas octopetala), Y (május-augusztus). Földhöz 
simuló, terpedt szárú törpecserje. Fénylő zöld leveleinek fonáka 
fehér molyhos. Nyolcszirmú, fehér virágai egyesével állnak. Kora 
ősszel bájos, pelyhes, eleinte csákóforma terméscsomó jelenik meg 
a virágok helyén. Innen ered magyar elnevezése. Európa havasai- 
ban, törpesásgyepekben, mészkő-törmeléklejtőkön találkozha- 
tunk vele, 1000-2500 m magasságban, de él az északi félteke sarki 
tundraövezetében is. A rózsafélék családjába tartozik. Sziklaker- 
tekben széltiben ültetik, példányai a százéves kort is elérhetik. 

1. Pézsma kőtörőfű (Saxifraga moschata), O (július-augusztus). 
Mohaszerű, tömött, 3-5 cm magas párnákat alkot. Mélyen szel- 
delt, ragadós-mirigyes, fénylő levelei fölött vékonyka száron nyí- 
lik krémszínű, sárga, ritkán bíborpiros virága. Sziklahasadékok- 
ban, köves, görgeteges helyeken nő. Az Alpok és a Kárpátok 
jellegzetes növénye, amely a Pireneusoktól egészen a Kaukázusig 
elterjedt 1200-4000 m magasságban. Igen erős pézsmaillata van. 
Könnyen kereszteződik. 


2. Pókhálós kövirózsa (Sempervivum arachnoideum), O (június— 
augusztus). Gránitsziklafalakon, hasadékokban, kőgörgetegeken, 
havasi gyepekben tömött, apró levélrózsái kis párnát alkotnak. 
Igénytelensége miatt száraz, mostoha helyeken is megél. Pozsgás 
levelei gyakran vörösen árnyaltak, csúcsaikat sűrű, pókhálószerű 
szövedék hálózza be és köti össze. Az Alpokat, az Appennine- 
ket, a Pireneusokat járva, különböző típusaival és természetes 
hibridjeivel ismerkedhetünk meg 600-3000 m magasságban. 


3. Havasi gyujtoványfű (Linaria alpina), (2/ 0 (május-augusztus). 
A tátogatófélék családjába tartozó kedves virág. Törékeny, heverő 
szárai tömött szőnyeget alkotnak, amelyet szinte elborítanak viola- 
szín virágai. Az alsó ajkakon ragyogó, aranyszínű rajzolat mu- 
tatja az utat a rovaroknak a nektár felé. Közép- és Dél-Európa 
havasainak törmeléklejtőin, sziklarésekben, patakhordalékon ta- 
lálhatunk rá, 1500-3800 m magasságban. 


4. Apró kankalin (Primula minima), O (június-július). A Keleti- 
Alpokban, a Kárpátokban, de a Balkánon is havasi tetőkön, 
sziklagyepekben, hófoltok környékén jellemző, gyakori virág 
1500-3000 m magasságban. Közvetlen a hó visszahúzódása után 
kezd nyílni. Alacsony, gyepes növény, a levelek élesen fogasak. 
Rövid kocsányokon tömegével hozza 2 cm átmérőjű, fénylő lilás- 
Piros virágait. Mészkerülő. 

1. Pettyes tárnics (Gentiana punctata), O (július-augusztus). Erős, 
felálló szárú növény. Virágai végálló és a levélhónalji csomókban 
nyílnak. Vaskos gyöktörzsét drognak gyűjtik, gyomorerősítő 
likőrök ízesítésére használják. Az Alpok, a Kárpátok és a Balkán 
félsziget havasainak feltűnő növénye, savanyú talajú kaszálókon, 
legelőkön, henye fenyvesekben él, 1100-3000 m magasságban. 


2. Árnika (Arnica montana), O (május-augusztus). Havasi rétek, 
szőrfűgyepek, fenyérek szép, feltűnő virága. Európa legtöbb ma- 
gashegységében megtalálhatjuk, általában savanyú talajon, 1000- 
2800 m magasságban. Nagy, élénksárga fészkeit magányosan vagy 
párosan hozza a néha félméternyire is megnövő száron. Aromás 
illata van, gyógynövényként is használják. (L. Gyógynövények 
14. o.) 


3. Hússzínű hanga (Erica carnea), Y (március-június). Meszes, , 
márgás talajú, sziklás lejtőkön, fenyvesek tisztásain, helyenként 
nagy tömegben láthatjuk az Alpokban 500-2600 m magasságban 
ezt az alacsony, terebélyes, örökzöld törpecserjét. A rózsaszín 
minden árnyalatában pompázó virágai kitűnő mézelők, már a hó 
alól kikandikálnak, és júniusig nyilnak. Kertekbe is ültetik kü- 
lönböző fajtáival együtt, amelyek közt fehér, sárgás, piros virá- 
gúak is vannak. (Nyugat-Európában divatosak a ún. hangakertek). 


4. Borzas havasszépe (Rhododendron hitsutum), Y (június-július). 
Az Alpok törpecserjeövében, az erdőhatár fölött nagy kiterjedésű 
állományokat alkot, de erdei tisztásokon, sziklás lejtőkön is meg- 
telepszik, 700-2600 m magasságban. Mérgező, örökzöld cserje, 
fiatal ágai borzas szőrűek. Virágai nagy tömegben nyílnak. Csak 
meszes kőzetű helyeken él, ellentétben a hozzá hasonló, de rozs- 
davörös pikkelyekkel borított és a Pireneusokban is tenyésző 5. 
rozsdás havasszépé-vel (R. ferrugineum), amely inkább a savanyú 
talajokat kedveli, és 3200 m magasságig hatol. 

1. Havasi iringó (Eryngium alpinum), O (július-szeptember). Az 
ernyősvirágzatúak családjába tartozik, noha ezt első pillantásra 
nemigen sejteti hengeres, tömött Virágzata, amelyet rendkívül mu- 
tatós, finom szerkezetű, feltűnő gallérlevelek vesznek körül. A vi- 
rágzat és a gallérlevelek különleges, fémes színűek. Erőteljes, fel- 
álló szárú, szúrós növény — térdig, derékig érő. Répaszerű gyö- 
kere mélyen hatol a talajba. Az Alpokban és a Nyugat-Balkán 
hegységeiben 1000-2500 m magasságban él, rendszerint meszes 
talajú réteken, füves helyeken, magaskórós társulásokban. Kö- 
zönséges rokona nálunk a mezei iringó (I. Gyógynövények 8. o.), 
amely gyógynövény, de elsősorban kellemetlen legelői gyom. 


2. Hegyi ciklász (Geum montanum), o (június-szeptember), 
zép- és Dél-Európa savanyú talajú havasi rétjein, szörfűgyepjei- 
ben gyakran bukkanunk rá 1600-3500 m magasságban. Puhán 
szőrös növény, vaskos gyöktörzse kúszó, indái nincsenek. Párat- 
lanul szárnyalt levelein a csúcsi levélke többnyire igen nagy, ke- 
rekded. Aranysárga, 2-3 cm átmérőjű virágai magányosan állnak. 
Termései bolyhos, csomókban érnek, a szél messzire rö- 
píti őket. A rózsafélék családjába tartozik, 


3. Bodzaszagú ujjaskosbor (Dactylorhiza sambucina), o (április— 
július). Jellegzetes hegyvidéki, havasi növény. Európa-szerte talál- 
kozhatunk vele mészkőhegységek lombos erdeinek tisztásain, ré- 
teken, száraz gyepekben 2100 m magasságig, helyenként serege- 
sen. Arasznyi-kétarasznyi növény, gyönyörű virágai bíborpirosak 
vagy sárgák, s különleges mintájú színes szőnyeget alkotnak a rét 
többi növényével. Civilizációs hatásokra — például taposás, legel- 
tetés, műtrágyázás, Vegyszerezés — rendkívül érzékeny ez a kis 
vad orchidea, ezért egyre szűkül élettere. Sötétebb tavalyi és vi- 
lágosabb idei, ember formájú, ujjas gumói mindig párosan talál- 
hatók, ezért egyes országokban Ádám-Éva virágnak is nevezik. 
A kosborfélék családjába tartozik, védett! 

1. Havasi istác (Armeria maríitima ssp. alpina), O (július-augusz- 
tus). Az ólomvirágfélék családjába tartozik. Alacsony, tömött pár- 
nákat alkot. Szálas, kopasz, fűre emlékeztető levelei miatt pázsit- 
szegfűnek is hívják. Fejecskébe tömörült, félarasznyi-arasznyi ko- 
csányon nyíló virágai rózsaszínűek, piroslók, ritkán fehérek. Ha- 
vasi réteken, száraz, köves lejtőkön egyaránt nő, a Balkán félszi- 
gettől az Alpokon át a Pireneusokig, 1400-3000 m magasságban. 
Hibridjeit és rokon fajait (1. Disznövények 14. o.) virágoskertek- 
ben száraz, napos helyekre ültetik. 


2. Bozontos hölgymál (Hieracium villosum), O (július-szeptember). 
Az egész növény igen hosszú, fehér, bozontos szőrű. Kékeszöld, 
lándzsás tőlevelei közül kiemelkedő, alacsony kocsányán 2-4 
sárga színű fészekvirágzatot hoz. Mészkősziklákon, füves helye- 
ken, nyúlfarkfűgyepekben, 1200-2700 m magasságban Közép- 
Európa havasaiban gyakori. A hölgymál nemzetség egyike a leg- 
népesebbeknek a növényvilágban. Mintegy 1000 tagja a mérsékelt 
égövekben és a trópusok hegyeiben (Ausztrália kivételével) él. 


3. Sötét harangvirág (Campanula pulla), Oo (július-augusztus). 
Alacsony, elfekvő szárú növény, csipkézett, fénylő levelekkel. Le- 
vélrózsái kis párnákat képeznek. Magányos, bókoló, a csengety- 
tyűhöz hasonlító virágai 1-2 cm átmérőjűek. Csak az Alpok észak- 
keleti részén él, törmelékes, köves lejtőkön, havasi legelőkön, 
1500-2200 m magasságban. Szigorúan védett! 


4. Örvös kakastaréj (Pedicularis verticillata), o. (június-augusz- 
tus). Közép- és Dél-Európa nyirkosabb havasi rétjein, 1200-3000 m 
magasságban és a sarkvidéki tundrákon gyakori. A tátogató- 
félék családjába tartozó, alacsony növény. Szeldelt levelei hár- 
masával-négyesével örvökbe rendeződnek. Félélősködő, több- 
nyire a kék nyúlfarkfű (Sesleria coerulea) gyökerén él, de csak 
sókat és vizet von el a gazdanövénytől, kész tápanyagot nem. 

ÉSZAKI-KÁRPÁTOK 


1. Fehér kökörcsin (Pulsatilla alba), o (június-július). Lágy szőrű, 
igen mérgező növény. Az Alpok és a Kárpátok havasaiban, sa- 
vanyú talajon, sziklás helyeken él, a fenyőerdők övében is, 1600- 
2000 m magasságban. A termések nyúlványai ezüstös bóbitát al- 
kotnak. A boglárkafélék családjába tartozik. 


2. Baltavirág (Hedysarum hedysaroides), O (július-augusztus). 
A pillangósvirágúak családjába tartozó, indás, arasznyi növény. 
Biborpiros, ritkán fehér, erős, édeskés illatú virágai jellegzetes, 
féloldalas fürtöt alkotnak. A virágzat alakja miatt nevezik balta- 
virágnak. Lapos hüvelye 3-4 tagra befűződött. Az Alpok és a 
Kárpátok köves, havasi rétjein, 1500-2800 m magasságban és a 
sarkvidéki tundrákon él, általában meszes talajon. Kerüli a szél- 
járta helyeket és azokat, ahol nincs téli hótakarás. Jelenléte a 
havasi legelők takarmányértékét nagyon megnöveli. 


3. Arany pimpó (Potentilla aurea), O (június-szeptember). Fásodó 
tövű, selymes szőrű, elterülő növény, A kocsány kevés virágú, a 
szirmokon jellegzetes narancsszín folt van. Közép- és Dél-Európa 
havasaiban, savanyú talajon, törpesásgyepekben, legelőkön, szik- 
lás helyeken, 1400-3200 m magasságban járva találunk rá. A ró- 
zsafélék családjába tartozik. 


4. Hegyesszirmú sarkantyúvirág (Delphinium oxysepalum), O (jú- 
lius-augusztus). Az Északi-Kárpátok bennszülött növénye, a Ma- 
gas-Tátra és a Fátra havasaiban 2000 m magasságig, cserjés he- 
lyeken, patakok mentén, mészkövön, grániton képződött talajon 
egyaránt nő. Szárai változatos magasságúak: arasznyiak vagy 
derékig érők is lehetnek. Színes csészelevelei hegyesek, a sarkan- 
tyúval együtt4-5 cm hosszúak.A boglárkafélék családjába tartozik. 

1. Fényes szegfű (Dianthus nitidus), O (július-augusztus). Gyepes, 
alacsony növény. Arasznyi kocsányon párosával nyílnak bíbor- 
! Piros, világosan pettyegetett virágai. Az Északi-Kárpátok benn- 
szülött növénye, mészkősziklákon nő 2000 m magasságig. Védett! 


2. Tátrai szegfű (Dianthus hungaricus), 0 (június-augusztus). 
Illatos, 2-4 cm átmérőjű virágai hófehérek vagy rózsaszínűek. 
A szirmok széle sallangos, az egész növény kékeszöld-hamvas. 
Csak az Északi-Kárpátokban él mészkősziklákon 2000 m-ig. 


3. Kárpáti zörgőfű (Crepis jacguinii), O (június-augusztus). Tu- 
dományos nevét Jacguin Miklós (1727-1817) híres természet- 
tudósról, a selmecbányai akadémia egykori tanáráról kapta. Ala- 
csony, legfeljebb arasznyi növényke. A fészekpikkelyek fekete 
bodros szőrűek. A Kárpátok havasi, alhavasi tájain, réteken, 
mészkősziklákon él, 1200-2000 m magasságban. 


4. Kárpáti harangvirág (Campanula carpatica), O (július-augusz- 
tus). Bokros tövei szabályos félgömb alakúak. Széles, harang 
alakú, 2-3 cm átmérőjű virágai kék, lila, ritkán fehér színben 
pompáznak. Egy-egy idősebb tövön több száz virág is díszlik. 
A Kárpátok bennszülött növénye, a hegyi rétektől a havasi tájig 
nedves, mészkősziklás helyeken él. Kedvelt kerti dísznövény is, 
nemesített fajtáival együtt. Termőhelyén szigorúan védett! 


5. Kárpáti harangrojt (Soldanella carpatica), O (május-július). 
Gleccserkatlanokban, ahol a hó csak lassan olvad, és nyáron is 
megmarad nagy foltokban, sziklás, füves helyeken él, 800-2000 m 
magasságban, kizárólag az Északi-Kárpátokban. Sötétlila bim- 
! bója a havon keresztül is magába szívja a nap melegét, és fel- 
l olvasztja maga körül a havat. Mélyen, rojtosan szabdalt virágai 
[I kettesével-hármasával jelennek meg egy-egy kocsányon. A kan- 
kalinfélék családjába tartozik, szigorúan védett! 


az 


1 


1. Kiteibel-kőhúr (Minuartia laricifolia ssp. kitaibelii), 0 (július- 
augusztus). Fásodó tövű, gyepes növény a szegfűfélék családjá- 
ból, merev, hegyes levelekkel. Virágai bogernyőben nyílnak. Az 
Északi-Kárpátok havasi tájain, 1300-2000 m magasságban mész- 
kősziklákon, kötörmeléken gyakori. Neve Kitaibel Pál (1757- 
1817) kiemelkedő magyar természettudós, botanikus emlékét őrzi, 
aki a Tátrától a Bánságig, valamint a Máramarosi-havasoktól 
Horvátországig és a Velebit hegységig bejárva az országot, szám- 
talan hazai növényt fedezett fel és írt le. 


2. Havasi kövirózsa (Sempervivum montanum), O (június-augusz- 
tus). Pozsgás, a varjúhájfélék családjába tartozik. Húsos, pillás 
élű levelei összehajlanak, és gömbölyded levélrózsát, a levélrózsák 
pedig kis párnákat alkotnak. Virágai gyapjas-bozontos tőkocsá- 
nyon fejlődnek. Az európai havasok savanyú kőzetű, sziklás 
helyein, törpesásgyepjeiben gyakori, egészen 3400 m magasságig. 


3. Savaska (Oxyria digyna), O (július-szeptember). A keserüfű- 
félék családjába tartozó, apró növény. Az északi félteke havasi 
övében, 1700-3500 m között, köves, törmelékes lejtőkön, forrá- 
sos helyeken, morénahordalékokon, sziklaszurdokok árnyékos 
helyein, sőt a sarkvidéken is megtaláljuk. Gyöktörzse elágazó, a 
virágzati kocsány kevés ágú. Jellegzetes, hamvas, vese alakú, hosz- 
szú nyelű levelei savanykás ízűek, mint a sóska. 


4. Pillás kőtörőfű (Saxifraga aizoides), O (június-szeptember). 
Gyepes, elfekvő szárú növény. Pozsgás, szálas leveleinek széle 
pillás, csúcsa porcos hegyű. Sűrűn leveles hajtásai csúcsán hozza 
késő őszig virító élénksárga vagy narancsvöröses virágait. Nyir- 
kos gránitsziklákon, agyagpalán, erecskék kavicsos partján, az 
északi félteke havasaiban gyakori 1000-3150 m magasságban, de 
a sarkvidéki zord tundrákon is honos. A kőtörőfüvek borban főtt 
gyökere régente népi gyógyszer volt. 

1. Hüvelyes gyapjúsás (Eriophorum vaginatum), O (június-augusz- 
tus). Az északi mérsékelt öv hegyvidékein, ingoványos, nedves 
réteken, tőzeglápokon, mocsaras erdei tisztásokon, helyenként 
nagy tömegben tenyészik 2600 m magasságig. Hűvösebb, csapa- 
dékos tájakon lejjebb is megjelennek a lápréteken. Sűrűn gyepes 
növény. Az arasznyi-kétarasznyi száron nyíló, jelentéktelen virá- 
gokat fehér, hártyás élű, hegyes pelyvák díszítik, amelyek fénylő 
gyapjúcsomóként állnak ki a füzérkékből, különleges hangulatot 
kölcsönözve a tájnak. Nevének előtagja hosszú levélhüvelyére 
utal. A Kárpátokban gyakori. A palkafélék családjába tartozik. 


2. Rezes hölgymál(Hieracium aurantiacum), O (június-augusztus). 
Közép-Európa, Skandinávia, a Kaukázus havasi tájain 3000 m 
magasságig, savanyú, gazdag talajú réteken, hangás, henye feny- 
ves lejtőkön bőségesen tenyészik ez a finoman, sötéten szőrös 
növény. Virágzata az arasznyi-kétarasznyi kocsányon igen feltűnő 
színű. Mivel dísznövényként is ültetik, néhol kivadul. A fészkes- 
virágzatúak családjába tartozik. 


3. Nárciszképű szellőrózsa (Anemone narcissiflora), O (május- 
július). A boglárkafélék családjába tartozó, bozontos szőrű nö- 
vény. 20-30 cm-es, felálló kocsányon, ernyőben nyílnak 3-4 cm 
átmérőjű, fehér, kívül rózsásan árnyalt virágai. Közép- és Dél- 
Európa havasi rétjein, sásgyepjeiben, 1500-2600 m magasságban 
gyakori. Ázsiában és Észak-Amerikában is megtalálható. 


4. Hegyi boglárka (Ranunculus montanus), O (június-augusztus). 
Igen változatos alakú, szőrös vagy kopasz növény. Virágai a tő- 
száron egyesével-hármasával jelennek meg, mézelőszirmai fénylő 
sárgák. Közép- és Dél-Európa havasaiban, sziklás, füves helye- 
ken, legelőkön, pásztorszállások környékén, 3100 m magasságig 
gyakori. Kampós termésfüggeléke a legelő állatok bundájába akad, 
amelyek igy akaratlanul is terjesztik. 

XII. tábla 

1. Bérclapu (Adenostyles alliariae), O (június-július). Ember- 
magasságig is megnövő, erőteljes, látványos növény. Nagy, szíves- 
vese alakú tőlevelei durván, egyenetlenül fogazottak, fonákuk 
fehéres, gyapjas-molyhos. Feltűnő, sátorozó bogernyőbe rende- 
ződtek kis virágai. A földből kibúvó, húsos hajtásai nagyon mu- 
tatósak. Nyirkos szakadékok, erdőszélek, patakpartok, forrásos 
helyek, cserjések, törmeléklejtők lakója Európa havasaiban, 1000- 
2700 m magasságban. Az úgynevezett magaskórós növénytársu- 
lás egyik jellegzetes képviselője. A fészkesvirágzatúak családjába 
tartozik. 


2. Kárpáti kakastaréj (Pedicularis hacguetii), O (június-július). 
A tátogatófélék családjának tagja. Erőteljes növekedésű növény. 
Világossárga virágai tömött, leveles virágzatba tömörülnek. 
"A párta kétajkú, torka szőrös. Havasi réteken, legelőkön, mint 
félélősködő, más növények gyökérzetén él. Főleg a Kárpátok 
hegyláncaiban, de az Alpok délkeleti részén és az Appenninekben 
is honos 1000-2000 m magasságban, 


3. Tavaszi tárnics (Gentiana verna), O (április-szeptember). A leg- 
korábban nyíló, igen alacsony tárnicsfaj. Magános, kiterülő párta- 
cimpájú, élénk azúrkék virágai közvetlenül a hóolvadás után bon- 
tanak szirmot, és egész nyáron át virítanak. Közép- és Dél-Európa 
havasaiban, szélvédett, füves, nyirkos lejtőkön, réteken 3350 m 
magasságig gyakori, a fenyőerdők övében is. Kis- és Közép- 
Ázsia, valamint a Kaukázus hegyláncaiban is tenyészik. 


4. Havasi mirigylapu (Homogyne alpina), O (június-július). Arasz- 
nyi magas, fészkesvirágzatú növény. Szíves-vese alakú, bőrnemű 
tőleveleinek hosszú, szőrös nyele van. A megnyúlt, hengeres virág- 
fészkek magánosan állnak; a virágok liláspirosak. Közép- és Dél- 
Európa havasaiban, 1000-3260 m magasságban, humuszos tala- 
jon, nyirkos réteken, ritkás erdőkben, árnyas helyeken gyakori. 

KELETI- ÉS DÉLI-KÁRPÁTOK 


1. Keskenylevelű szegfű (Dianthus tenuifolius), O (július-augusz- 
tus). Gyepesedő, sokágú, arasznyi növény, keskeny szálas, kihe- 
gyezett levelekkel, Szép, 2 cm átmérőjű, bíbor- vagy kárminpiros, 
szakállas szirmú virágokat hoz. Erdély hegyvidéki, havasi tájain 
bennszülött növény. Sziklás, füves helyeken, törmeléklejtőkön ta- 
lálhatunk rá. 


2. Csipkéslevelű boglárka (Ranunculus crenatus), O (június-jú- 
lius). A gleccserkatlanok jellegzetes, kicsi növénye. A havasok 
törmeléklejtőin, zord völgykatlanokban, az örök hómezők olvadó 
szélénél grániton, de mészkövön is bőségesen találhatjuk 1100- 
2000 m magasságban a Keleti-Alpokban, Erdély határhavasaiban 
és a Balkán félsziget hegységeiben. Fehér virágai egyesével vagy 
párosan nyílnak. Nevét kerekded, csipkés szélű leveleiről kapta. 


3. Kárpáti sáfrány (Crocus heuffelianus), O (március-április). Na- 
gyon hasonlít a fehér sáfrányhoz (6. o.), de kiszélesedő bibéje 
jóval a porzók fölé ér. Jellegzetes, sötétebb rajzolattal díszített 
ibolyaszínű virágai már az olvadó hó alól kezdenek kibújni a ha- 
vasi, alhavasi réteken, bokros helyeken. Sok helyütt elképesztő 
tömegben láthatjuk a Kárpátokban, de például a Beregi-síkon az 
Alföldre is leereszkedik. Tudományos neve Heuffel János (1800- 
1857) lugosi orvos, jeles magyar botanikus emlékét őrzi. 


4. Erdélyi mécsvirág (Melandrium zawadzkii), 0 (június-július). 
Töve megfásodik. Gyepes növény, kissé bőrnemű levelekkel, Er- 
dély határhavasainak bennszülött növénye. Mészköhavasokban, 
a sziklahasadékok nedves, szakadékos völgyek füves helyein nő. 
Pelyhes száron virít 2 cm átmérőjű virágja. A szegfűfélék csa- 
ládjába tartozik. 

1. Sárgászöld kőtörőfű (Saxifraga luteo-viridis), O (június-július). 
Apró levélrózsái gyepet alkotnak. Levelei csak a tövükön porco- 
sak, pillásak, fonákuk bíborszínű, fiatalon csúcsukon mészpikke- 
lyek vannak, a szár dúsan mirigyes-bozontos szőrű. Élőhelye az 
1500 m magasság feletti mészkősziklákon a Bihar hegységben a 
Csáklyai-kő szirtjein, Erdély déli és keleti határhavasaiban, vala- 
mint a Balkán félsziget hegységeiben van. 


2. Szent István-mák (Papaver corona-sancti-stephani), O (július— 
augusztus). Nevét H. Zapalowicz (1852-1917) lengyel botanikus- 
tól Szent István királyunk tiszteletére kapta. Sűrűn gyepes, törpe 
növény. Sötét szőrű, vékony kocsányon növő, 3 cm átmérőjű, 
kén- vagy citromsárga virágai megkapó díszei a komor, sziklás, 
törmelékes lejtőknek, ahol az első megtelepülő növények közt ver 


gyökeret. Csak Erdély havasait járva találjuk meg 1500-2000 m 
magasságban. 


3. Koronás szegfű (Dianthus callizonus), O (július-augusztus). 
Erdély déli határán, a Barcaság és a Fogarasi-havasok között 
emelkedik a 2244 m magas Királykő vad, szakadékos szikla- 
tömege. Ennek alhavasi régiójában, napsütötte mészkősziklákon 
vagy törmelékes lejtőkön nőnek e csodálatos bennszülött növény 
lazán gyepesedő tövei. Nagy, magános virágja arasznyi száron 
fejlődik. A kárminszínű szirmok tövén finom, szakállas fodrozat 
és tarka mintázat van (callizonus — szép övű). Szigorúan védett! 


4. Tűlevelű szegfű (Dianthus spiculifolius), O (július-augusztus). 
Tövei sűrűn bokrosodók, gyepesedők. Levelei élénkzöldek, érdes 
pillásak, finom hegybe keskenyedők. Innen származik elneve- 
Zése. Arasznyi szárán hófehér, ritkán rózsaszín virágok nyílnak, 
rendszerint egyesével. Erdélyi bennszülött növény a havasok 
mészkőbércein; sziklahasadékokban, füves helyeken él 2200 m 
magasságig. 

1. Telekivirág (Telekia speciosa), O (július-augusztus). A nagy 
műveltségű, tudománypártoló gróf Teleki Sámuelről (1739-1822), 
Erdély hajdani kancellárjáról, a híres marosvásárhelyi Teleki-téka 
megalapítójáról nevezte el Baumgarten János, amikor a három- 
széki Nemere-havason felfedezte. A Nagy-Fátrában és a Sze- 
pességben szórványosan, a Bükkben csak a Fehérsár-völgyben, 
Erdélyben és a Balkánon lépten-nyomon rábukkanhatunk a 
hegyvidéken, patakok mentén, forrásos helyeken, árnyas, nyir- 
kos lejtőkön, magas kórós társulásokban. Kisázsiai előfordulá- 
sairól is tudnak. Igen nagy, 5-8 cm átmérőjű, erős illatú virág- 
fészkei miatt sokfelé dísznövényként ültetik. 


2. Erdélyi havasszépe (Rhododendron kotschyi), Y (június-jú- 
lius). Örökzöld törpecserje, a borzas havasszépéhez (14. o.) 
hasonló, amelyet a havasokon, mészkősziklás gerinceken, lejtő- 
kön helyenként nagy tömegben helyettesít 1500-2500 m magas- 
ságban. Erdélyben, Máramarostól a Szárkőig — kivéve a csíki 
és a háromszéki hegyeket — és a Balkán félsziget hegyláncaiban 
láthatjuk. Virágnyíláskor óriási, bíborpiros foltokkal tarkázza 
a hegyoldalakat. Szirmaiból a helyi lakosság édességet és illatos, 
kellemes ízű teát készít Erdélyben. 


3. Fehér zászpa (Veratrum album), 0 (június-augusztus). A liliom- 
félék családjába tartozó, erőteljes növekedésű, gyakran mellma- 
gasságig érő növény. Feltűnően erezett leveleinek fonákja finom 
pelyhes. Fürtös bugában nyílik nagyszámú, zöldesfehér virága. 
Nedves, mocsaras réteken, ligetes helyeken, havasi legelőkön, 
Pásztorszállások környékén gyakori, 3000 m magasságig, Euró- 
pától a Távol-Keletig. A legelő jószág elkerüli, mert igen erősen 
mérgező, különösen húsos gyöktörzse. Főzetét némely vidéken 
tetű és csótány irtására használták, Erdélyben a rühös juho- 
kat is vele kenték be. Búzával összefőzve a ház körüli rágcsáló- 
kat mérgezik vele Háromszéken. 

1. Bánffy-dercefű (Gypsophila petraea), o (Gúnius-augusztus). Sű- 
rűn gyepes, tömött párnákat alkotó növény, rövid, pelyhes szá- 
rakkal. A fehér, ritkán rózsaszín virágok 2 cm átmérőjű, tömött 
fejecskébe rendeződnek. Mészkőhavasok sziklarepedéseiben te- 
nyészik. Bennszülött faj Erdély déli és keleti határvidékén. Nevét 
gróf Bánffy Györgyről (1746-1822), Erdély egykori kormányzó- 
járól, a tudományok bőkezű támogatójáról kapta, akinek híres 
kert övezte bonchidai (Kolozs m.) kastélyát. Eredetileg ugyanis 
Bánffya petraea néven írta le a fajt Baumgarten János. 


2. Erdélyi árvácska (Viola declinata), o (június-július). Erdély és 
Máramaros havasi rétjein, legelőin gyakori bennszülött, indákat 
hajtó növény, 1000-2000 m magasságban. Az erdélyi havasszépe 
bozótjai közötti, dús szőrfűpázsitban is nagy számban virít. Mé- 
lyen szeldelt pálhalevelei miatt helyenként kányakaromnak is 
hívja az erdélyi nép, A virágok nagyok, sötét ibolyakékek. 


3. Törpe harangrojt (Soldanella pusilla), o (június-július). A kár- 
Páti harangrojtnál (24. o.) kisebb termetű faj. A levélnyél és a 
kocsány érdes-mirigyes, a virágok mindig egyesével állnak, a párta 
pedig csak egyharmadáig rojtos. Savanyú talajú, sziklás, sokszor 
nagy olvadó hófoltokkal tarkított törmelékes lejtőkön, gleccser- 
katlanokban, a hűvös helyeket kedveli. Dél-Erdélyben, az Alpok- 
ban és a Balkán félsziget hegységeiben találjuk meg, 1200-3100 m 
magasságban. A kankalinfélék családjába tartozik. 


4. Kárpáti repcsény (Erysimum wittmannii), (június-július). Egy- 
két arasznyira növő keresztesvirágú, feltűnően nagy, kénsárga 
Virágokkal. Napos mészkősziklák, kögörgetegek élénk színfoltja 
a Kárpátok havasaiban, 1800 m magasságig, de egy halványabb 
színű alfaját a Naszály, a Börzsöny és Tokaj-Hegyalja szikla- 
gyepeiben, bokorerdeiben is felfedezhetjük. Kárpát-medencei 
bennszülött növény. 

XVII. tábla 


1. Havasi medvegyökér (Ligusticum mutellina), o (Gúnius-augusz- 
tus). Az ernyősvirágzatúak családjába tartozó, alacsony növény. 
Gyöktörzse durva rostokkal borított, a zelleréhez hasonlóan "meg- 
Vastagodó. A hegyvidéki lakosok néhol takarmányozásra is hasz- 
nálják. Hóolvadás után viszonylag hamar kizöldell, tápanyag- 
tartalékait felhasználva nyílik. Közép- és Dél-Európa magas he- 
gyeiben él, 1500-3000 m között, nyirkosabb talajú havasi legelő- 
kön. Erdélyben is közönséges. 


2. Erdélyi májvirág (Hepatica transsilvanica), o (március-május). 
Gyöktörzsét a nép epe-, vese- és májbántalmak gyógyítására is 
használta. A levélfonák lilás árnyalatú. 2-3 cm átmérőjű virágai 
Virágszőnyeget alkotva virítanak az avarban. Székelyföldön kék- 
márciusnak is hívják. Erdély bennszülött növénye: a keleti és 
déli határvidékeken, bükkerdőkben, sziklás helyeken sokfelé 
látható 2200 m-ig. 


3. Havasi zergevirág (Doronicum clusii), O (július-augusztus). 
Fészkesvirágzatú, erősen szőrös, mutatós növény. 5-7 cm átmé- 
rőjű magános virágfészkei arasznyi száron nyílnak. A Keleti- 
Alpokban, a Kárpátokban és a Pireneusokban tenyészik, 1600— 
3500 m magasságban, havasok sziklás, szakadékos helyein, ár- 
nyékos völgyekben, csak ősközeten. Tudományos neve C. Clusius 
(1526-1609) híres németalföldi botanikus emlékét őrzi, aki elő- 
ször írt könyvet a pannóniai növényekről. 


4. Baumgarten-veronika (Veronica baumgartenii), oO  (június— 
augusztus). Nevét Baumgarten János (1756-1843) segesvári orvos- 
botanikusról, Erdély gazdag növényzetének első leírójáról kapta. 
Ágasszárú, pelyhes, aprócska növény. A tátogatófélék családjába 
tartozik. A liláskék virágok kevés virágú fürtben rendeződtek. 
Erdély havasain — kivéve a Bihar hegységet — a sziklarepedések- 
ben él 2200 m-ig. A Kelet-Balkán hegyeiben is megtalálhatjuk. 

XVIII. tábla 


"ai 


1. Kövér daravirág (Draba lasiocarpa), O (március-május). 
Mészkő- és dolomitsziklákon, sziklagyepekben telepszik meg 
2000 m magasságig. Sűrűn gyepes, párnás növény, levelei merevek, 
pillásak. Virágai élénk színűek, és fürtben nyílnak. A Kárpát- 
medencében és a Balkán hegyeiben él, alhavasi, havasi tájakon. 
A keresztesvirágúak családjához tartozik. 


2. Törpe gyopárnefelejcs (Eritrichium nanum), O (július-augusz- 
tus). Csodálatos virágszínével a havasok egyik legkedvesebb ékes- 
sége. Alacsony, szürkésen-fehéren bozontos növény, az érdesle- 
velűek családjának tagja. Dolomit- és mészkőszirteken, szikla- 
Párkányokon él; egyike a csupasz, murvás lejtők első betelepü- 
lőinek. Nefelejcsre emlékeztető virágait 2000-3600 m magasság- 
ban, az Alpokban, Erdély keleti és déli határhavasaiban találjuk. 
A hosszabb szőrű Janka-gyopárnefelejcs (E. nanum ssp. jankae) 
a Székelyföldön, az Öcsém és a Nagyhagymás havasok szikláin 
él; Janka Viktor (1837-1890) magyar botanikusról nevezték el. 


3. Joó-ibolya (Viola jooi), O (április-május). Bennszülött erdélyi 
virág. Szára nem tarackol, Háromszögletű, csipkés, szíves vállú 
tőlevelei szürkészöldek. Illatos virágai rózsás-bíboros színűek, 
néha fehérrel tarkázottak. Árnyékos mészkőhavasok törmelékes, 
szakadékos lejtőin, havasi legelőkön él. Neve Joó István (1806-— 
1881) kolozsvári sebészprofesszor, botanikus emlékét őrzi. Az 
ibolyafélék családjába tartozik. Kiváló dísznövény is, 


4. Kereklevelű kőtörőfű (Saxifraga rotundifolia), O (június-októ- 
ber). Rövid gyöktörzsén csipkés-fogas, porcos élű levelekből álló 
tőrózsák vannak. Az egész növény sűrűn szőrös. Arasznyi-két- 
arasznyi kocsányú, dús virágbugája mirigyszőrös. Erdős, nyirkos 
helyeken, réteken, árnyas mészkősziklákon, havasi csermelyek 
mentén, pásztorszállások környékén bőven tenyészik Erdélyben, 
Közép- és Dél-Európa hegységeiben, 600-2500 m magasságban. 

BALKÁN FÉLSZIGET 


1. Hólyagosternye (Alyssoides graeca), o (április-május). Nap- 
sütötte mészkősziklák, szakadékok, kőfalak repedéseiben tűnik 
szembe sárga, repcére emlékeztető virága 1600 m magasságig. 
Fásodó tövű, sokágú növény. Nagy tőlevélrózsái apró csillósző- 
rökkel dúsan borítottak. A keresztesvirágúak családjába tartozik. 
Nevét feltűnő, hólyagszerűen felfújt becőketerméséről kapta. 
A Balkán és Kisázsia hegységeiben él. Legészakibb előfordulása 
a Déli-Kárpátokban, a Vaskapunál Dunába szakadó Cserna folyó 
völgyének sziklafalain, Krassó-Szörény megyében van. 


2. Apró szegfű (Dianthus microlepis), O (június-augusztus). Igen 
alacsony, tömött, párnás tövű faj. Pici tőlevelei tompák, szálasak. 
Mutatós, 1-2 cm átmérőjű, biborpiros virágai egyesével nyílnak. 
A Rodope-hegység bennszülött növénye, sziklás, füves tetőkön él 
2700 m magasságig. 


3. Skarlát gyömbérgyökér (Geum coccineum), 0 (május-július). 
A rózsafélék családjába tartozik. Szárai felállók, elágazók, szár- 
nyalt leveleinek levélkéi fogazottak, a végálló nagyobb és vese 
alakú. Termésfüggelékei ezüstös csomót formáznak. Forrásos 
helyeken, nedves réteken nagy tömegben díszlik 1000-2300 m 
magasságban a Balkán havasaiban és Kisázsiában. A bolgárok 
a lángoló szerelem jelképének tartják. Kedvelt dísznövény is. 


4. Nyelvlevelű cickafark (Achillea lingulata), o (Gúnius-július). 
A fészkesvirágzatúak családjába tartozik. Bozontos szőrei barna 
színűek. Egy-két arasznyi száron, sokfészkű ernyőben tömörülnek 
virágzatai. Erdély és a Balkán félsziget havasaiban tenyészik, 
sziklás, füves helyeken, törmeléklejtőkön, 1800-2400 m magas- 
ságban. 

1. Brassói boroszlán (Daphne blsgayana), Y (április-május). A Bi- 
har hegységben még gyéren, de a Brassó környéki havasokban 
és a Balkán félszigeten 1500-1600 m magasságig már sokfelé 
találkozhatunk vele erdős helyeken, mészkősziklákon. Örökzöld 
törpecserje, bőrnemű levelei elfekvő ágainak csak a csúcsán nő- 
nek, és körülveszik a tömött fejecskében nyíló illatos, sárgásfehér 
virágokat. Alább következő társával együtt a boroszlánfélék csa- 
ládjába tartozik. 


2. Henye boroszlán (Daphne cncorum), Y (április-július). Bódító 
illata miatt az erdélyi Kalotaszegen részegvirágnak is hívják. Szá- 
raz, napos, mészkősziklák tarkította gyepekben, néha erdőtisztá- 
sokon nagy tömegben nyílik, élénk rózsaszín szőnyeggel borítva 
a talajt. Örökzöld törpecserje, ágai legtöbbször elterülve nőnek, 
amiről magyar nevét is kapta. Közép-Európa és a Balkán hegyei- 
ben él, 2600 m magasságig. Hazánkban is többfelé előfordul. 


3. Bruckenthalhanga (Bruckenthalia spiculifolia), Y  (július— 
augusztus). Nevét Bruckenthal Sámuel báróról (1721-1803), Er- 
dély egykori kormányzójáról, a nagyszebeni múzeum és könyvtár 
alapítójáról kapta. A hússzínű hangához (14. o.) némileg hasonló 
törpecserje, tűhegyű, örökzöld levelekkel. A porzók viszont nem 
állnak ki a pártából, mint a hússzínű hanga virágjánál. A mész- 
mentes talajú, füves-cserjés, havasi tetőket keresi, Dél-Erdélyben 
és a Balkán hegységeiben, 1500 m magasság felett. 


4. Haynald-pimpó (Potentilla haynaldiana), O (június-július). 
Haynald Lajos (1816-1891) erdélyi püspök, később kalocsai ér- 
sek a magyar botanika bőkezű támogatója volt. Emlékét őrzi e 
bozontos szőrű, szép havasi növény is. A virágok tömött, végálló 
csomókba rendeződtek, fehér szirmai rövidebbek a csészénél. Dél- 
Erdélyben, a Hunyad megyei Pareng-havason és a Balkán hegyei- 
ben, gránitsziklák repedéseiben él. 

1. Keskenylevelű csűdfű (Astragalus angustifolius), Y (május-jú- 
nius). Szúrós, tömött párnákat alkotó, fásodó tövű növény. Pá- 
rosan szárnyalt levele nyomott-szőrös, a levélgerinc szúrós, szál; 
kában végződik, nem tanácsos belétenyerelni. A kocsányok rövi- 
dek, így a fehér vagy krémszínű virágok alig emelkednek a levelek 
fölé. Napos, száraz, füves helyeken, mészkősziklák repedéseiben 
találhatunk rá a Balkán félsziget hegységeit járva, 2500 m magas- 
ságig. A pillangósvirágúak családjába tartozik. 


2. Haberlevirág (Haberlea rhodopensis), O (május-június). 
berle Károlyról (1764-1832), a pesti Füvészkert felvirágoztat 
ról nevezte el Frivaldszky Imre (1799—1870) jeles zoológus és bo- 
tanikus, aki elsőnek szervezett expedíciókat a Balkán félsziget 
felkutatására. A növény durván fogazott levelei lágyan szőrösek, 
levélrózsát alkotnak. E fölött nyilnak rövid kocsányon ötcim- 
pájú csöves virágai. A szőrös torkú párta halvány ibolyaszínű. 
A Balkán és a Rodope-hegységben, szakadékok oldalán, szikla- 
repedésekben él. 


3. Balkáni ramonda (Ramonda serbica), 0 (május-július). Nedves 
mészkősziklákon, szakadékok árnyas falán fedezhetjük fel a Nyu- 
gat-Balkán hegységeiben, 500-1500 m magasságban. Durván csip- 
kés, ráncos levelei levélrózsát képeznek. A halvány vagy sötétebb 
ibolyaszínű virágok szirmai mereven szétállnak. Nevét L. F. Ra- 
mond (1753-1827) francia botanikus tiszteletére kapta. Mint az 
előző faj, ez is a gesneriafélék családjába tartozik. 


4. Kárpáti aggófű (Senecio abrotanifolius ssp. carpaticus), O (jú- 
lius-szeptember). Világítóan narancsvörös fészkeit magánosan, 
arasznyi száron hozza. A Kárpátokban és a Balkán félszigeten, 
havasok törmelékes, sziklás lejtőin tenyészik, 1200-2700 frr ma- 
gasságban. A fészkesvirágzatúak családjába tartozó aggófüvek 
nemzetségének mintegy 2000 faja az egész Földön elterjedt. 

XXII. tábla 


1. Fagyoskodó tárnics (Gentiana frigida), O (július-szeptember). 
Havasok füves, sziklás, széljárta, zord bérctetőin él, és ez nevét 
is megmagyarázza. Ha ilyen helyekre kapaszkodunk, találhatunk 
rá az Alpokban, a Kárpátokban és a Balkán hegységben 2000- 
2500 m között. Levélrózsás törpe növény. A virág pártája sárgás- 
fehér, pettyegetett, sötétkék csíkos. A mészkősziklákat kerüli, csak 
gránithegyláncokban talál magának megfelelő élőhelyet. 


2. Hólyagos tárnics (Gentiana utriculosa), D (július-augusztus). 
Nevét ovális, szárnyas élű, felfújt csészéjének köszönheti (ttri- 
culus — tömlőcske). Az eddig megismert tárnicsoktól eltérően egy- 
éves növény. Felálló, elágazó szárai végén magánosan nyílik a 
hólyagszerű csészéből kinyúló, élénkkék virága. Havasi kaszáló- 
kon, nedves, tőzeges réteken, helyenként tömegesen található 
Közép-Európa és a Balkán hegyeiben, 2500 m magasságig. 


3. Rodopei orbáncfű (Hypericum cerastoides), o (június-szeptem- 
ber). Sűrűn molyhos, aromás illatú növény, Heverő, arasznyi ágai 
legyökereznek. 2-4 cm átmérőjű virágait magánosan vagy sáto- 
rozva hozza. A fénylő sárga szirmokon és a leveleken is fekete 
mirigyszegély van. A Balkán félsziget hegységeiben sziklás, hegyi 
legelőkön él, 2500 m magasságig, de csak ott, ahol nem mészkő 
az alapkőzet. Az orbáncfüveket régóta ismerik mint gyógy- és 
festőnövényeket (I. Vadvirágok 1., 38. és Gyógynövények 28. 0.) 


4. Szirti üröm (Artemisia petrosa), O (július-szeptember). Hava- 
sok sziklás, szakadékos lejtőit 2000-3800 m magasságban díszíti 
ez a gyepes tövű, fénylő, fehér selymes szőrrel borított, keser- 
nyés-aromás illatú, arasznyi növény. Kedveli a száraz, napos fek- 
Vést. Levelei szeldeltek, a gömbös virágfészkei gyapjasan moly- 
hosak, fürtben nyílnak. A Kárpátok és Dél-Európa hegyeit jár- 
va találkozhatunk vele. Illóolajai miatt sok ürömfaj használatos 
fűszer- és gyógynövényként (1. Gyógynövények 10. o.). 

1. Arany harangláb (Aguilegia aurea), O (június-július). Bókoló, 
jellegzetes formájú virágai úgy ülnek az egy- vagy kétarasznyi haj- 
tások csúcsán, mint karcsú falusi haranglábakon a harangok. Vas- 
tag karógyökeréből növő levelei hármasan összetettek, szeldeltek. 
A virágok sárgák, és a szirom sarkantyúi összehajlanak. Sziklás, 
füves helyeken él a Balkán havasaiban, 2200 m magasságig. Szá- 
mos más haranglábfaj és -fajta kedvelt dísznövény (I. Disznövé- 
nyek 18. o.) 


2. Havasi csukóka (Scutellaria alpina). Y (június-július). Az aja- 
kosvirágúak családjába tartozó, tarackoló tövű félcserje. A fel- 
egyenesedő szárak végén nyílnak biboribolya vagy fehértarka vi- 
rágai. Dél-Európa havasaiban, 1000-2500 m magasságig, mészkő- 
sziklákon, törpesásos vagy csenkeszes gyepekbentűnik szemünkbe. 
Mutatós sziklakerti növény is. 


3. Bolgár sáfrány (Crocus veluchensis), o (március-április). Szik- 
lagyepekben, kőfoltok környékén, havasi réteken a hóhatárig 
megszámlálhatatlan tömegben nyílik ez a kis, a nősziromfélék 
családjába tartozó bennszülött növény. Hasonló a már megismert 
fehér és kárpáti sáfrányhoz (6. és 30. 0.), de lepellevele világos- 
vagy sötétlila színű, tövén sötétebb csikozással. A Balkán félszi- 
geten és Kisázsiában igen sok színpompás sáfrányfaj él, 


4. Kandillagólyaorr (Geranium macrorrhizum), O (május-szep- 
tember). Erdélyben csak elvétve, de a Balkán félsziget havasaiban, 
mészkősziklás, törmelékes, árnyas lejtőkön gyakran látható. (Az 
Alpokban és az Appenninekben is él, 2500 m magasságig.) IIla- 
tozó, szeldelt levelű, hosszú, ferde gyöktörzsű növény. A termé- 
sek csőrben végződnek, és a részterméskék felnyilva szétröpítik 
érett magvukat. Sokfelé ültetett dísznövény, gyakran kivadul. 
Erdélyben , vénasszonyvirág", mert öreg nénék kapuban ülve 
gyakran egy-egy szálát szagolgatják. 

XXIV. tábla 


XXV. tábla 


1. Fejes len (Linum capitatum), 0 (június-július). Rövid életű, 
élénksárga virágai merev kocsányon, sátorozó fejecskében cso- 
portosulnak. Tarackoló tövű szárai leveles meddőhajtásokban vég- 
ződnek. Levélrózsáit tojásdad-nyelves levelek alkotják. A Balkán 
félsziget havasaiban, sziklás, füves helyeken él, 1400-2400 m ma- 
gasságban. Közeli rokona a hazánkban, száraz lejtőkön található 
sárga len (L. flavum). 


2. Szívlevelű gubóvirág (Globularia cordifolia), Y (május-július). 
Gyökerező szárú, törpe félcserje. Levélrózsában álló levelei lapát 
alakúak, csúcsuk kicsípett vagy háromfogú. 2 cm átmérőjű, 
gömbölyded fejecskében tömörül számtalan virága. Közép- és 
Dél-Európa havasaiban, napos, köves gyepekben, legelőkön, 
mészkősziklákon, görgeteges helyeken 800-2800 m magasságban 
él. A gubóvirágfélékhez tartozik. Jó sziklakerti talajtakaró. 


3. Jávorka-kakascímer (Rhinanthus javorkae), €) (május-szeptem- 
ber). Félélősködő növény a tátogatófélék családjából. A gazda- 
növény gyökeréből csak vizet von el, kész tápanyagot ritkán, és 
rövid ideig önálló életre is képes. A Pirin-hegység havasaiban, 
sziklás, füves helyeken él, 1800-1900 m magasságban. A Balkán 
félsziget növényzetének tudományos feltárásában a magyar bo- 
tanikusok oroszlánrészt vállaltak; e növényt Soó Rezső nevezte 
el Jávorka Sándorról (1883-1961), a magyar botanika kimagasló 
alakjáról. A kakascímereket száraz toktermésükben zörgő magjuk 
miatt csörgőfűnek is nevezik. 


4. Pirini imola (Centaurea achtarovii), 0 (május-július). A Pirin- 
hegység 2000-2600 m magasságban fekvő, medvecsenkeszes rét- 
jein, mészkösziklákon él. Alacsony, fehér pókhálósan molyhos, 
fészekvirágzatú növény. Hasonló, de nagyobb növésű a Közép- 
Európa hegységeiben élő hegyi imola (Centaurea montana), amely 
kedvelt dísznövény is. 

XXVI. tábla 
A PIRENEUSOK 


1. Szarvas ibolya (Viola cornuta), Oo (április-szeptember). Gyen- 
gén tarackoló növény, arasznyi, vékony, felálló szárakkal, Nagy 
virágai illatosak. Bennszülött növény a Pireneusokban; sziklás 
helyeken, havasi réteken él, 2400 m-ig. Kerti változata, amelyek 
közt fehér és sárga is van, elterjedt dísznövény. A kerti árvácska 
(I. Disznövények 8. o.) nemesítésében is felhasználták. 


2. Aranykankalin (Vitaliana primuliflora), O (május-július). 
A kankalinfélék családjába tartozik, de nem igazi kankalin. Pár- 
nás gyepeket formázó tőlevélrózsái szürkés-deresen molyhosak. 
Az Alpok délnyugati részén és a Pireneusokban, 1700-3400 m 
magasságban, sziklákon, törmeléklejtőkön, havasi legelőkön talál- 
juk, kövirózsák, kötöröfüvek, gombafüvek társaságában. 


3. Borzas gombafű (Androsace villosa), 0 (június-július). Ha- 
sonlóan előző társához, ez is a kankalinfélék családjába tartozik. 
Sűrűn gyepes, bozontos szőrrel borított párnás növény, szám- 
talan levélrózsával. Dél-Európa napos, száraz mészkőszikláin, de 
Erdély havasaiban is él, 1200-3000 m magasságban. 


4. Kecses kékcsillag (Jasione laevis), O (június-július). Sok, leve- 
les meddőhajtást növel. Fejecskékbe tömörült, élénkkék virágai 
valóban csillagszerűek. Gránitsziklás, köves lejtőkön él Dél- 
Európa havasaiban 1900 m-ig. A harangvirágfélékhez tartozik. 


5. Szikladísz (Petrocallis pyrenaica), O (június-augusztus). Bo- 
zontos szőrű, gyepes, párnás növény. Napsütötte mészkőszirte- 
ken, törmelékes helyeken virágzik, a csúcsok közelében, 1700— 
3400 m magasságban. A Pireneusok, de az Alpok és a Kárpátok 
havasaiban is gyakori. A keresztesvirágúak családjába tartozik. 

XXVII. tábla 


1. Mirigyes varjúháj (Sedum dasyphyllum), O (június-augusztus). 
Alacsony, párnát alkotó faj. Többnyire az egész növény sűrűn 
mirigyszőrrel borított, és ez szürkés-rózsás árnyalatot ad neki. 
Apró levelei kerekdedek, húsosak, pozsgásak. Fakó rózsás-fehéres 
virágai alacsony, sátorozó virágzatban nyilnak. Dél-Európa és 
Észak-Afrika hegyeiben, sziklák, kőfalak réseiben, törmeléklejtő- 
kön, 2500 m magasságig él. Kitűnő sziklakerti növény is. 


2. Sárkányszáj (Horminum pyrenaicum), O (június-augusztus). 
Legyökerező, tarackoló arasznyi növény, az ajakosok családjából. 
Molyhos tőkocsányán a virágok örvökben állnak, a murvalevelek 
hártyásak, pillásak. A párta sötét ibolyakék. Meszes talajú havasi 
sziklagyepekben él a Dél-Alpokban és a Pireneusokban, 1000—- 
2450 m között. Fehér és rózsaszín változataival együtt kertekben 
szegélynövényként is használják. 


3. Havasi balzsamvirág (Erinus alpinus), O (május-október). Le- 
velei alacsony, laza párnát alkotnak, az egész növény szőrös, 
enyves tapintású. Mutatós, fénylő biborszín virágai végálló fürt- 
ben gazdagon nyílnak arasznyi száron, Mészkösziklákon, száraz 
sziklagyepekben, törmelékes helyeken tenyészik 1000-2500 m ma- 
gasságban, az Alpok és Délnyugat-Európa hegyeiben. A tátogató- 
félék családjába tartozik. Szívesen ültetik sziklakertekbe. 


4. Hosszúlevelű kötörőfű (Saxifraga longifolia), O (május-augusz- 
tus), A legnagyobb termetű és legszebb kőtörőfüvek egyike. Ko- 
pasz levelei hamvasak, csúcsukon mészbevonat van. Igen díszes, 
szabályos, lapított levélrózsái 3-5 évig növekszenek, mielőtt kö- 
zepükön megjelenik az 1-2 arasznyi virágzat számtalan fehér, 
ritkán pirossal pettyegetett virággal. Elvirítás után a tő általában 
elpusztul. Hazája csak a Kelet-Pireneusok, 2400 m magasságig. 
Száraz mészkőszirteken, törmeléklejtőkön él. Nagyra becsült 
dísze a sziklakerteknek is. 

1. Pireneusi boglárka (Ranunculus pyrenaeus), o (május-július). 
Rostos gyöktörzsű, apró növény. Ülő, lándzsás levelei ép szélűek, 
rajtuk az erek párhuzamosak. A kocsány molyhos, a hófehér 
virágok 2 cm átmérőjűek. Szőrfűgyepekben, nedves havasi ré- 
teken, az Alpok és a Pireneusok gránitvonulatain él, 1700-3000 m 
magasságban. Az ismertebb boglárkák leginkább szeldelt leve- 
lűek és sárga virágúak. Békavirágnak is hívják őket. Latin eredetű 
tudományos nevük is erre vall: rana — béka. 


2. Pireneusi gamandor (Teucrium pyrenaicum), o (május-augusz- 
tus). Az ajakosok családjába tartozó, arasznyi, felálló Vagy fekvő 
szárú, elálló szőrű növény. Murvalevelektől kísért virágai végálló 
fejecskébe rendeződnek. A párta nagy, krémszínű vagy biborral 
tarkázott. Mészkősziklákon, havasi réteken, kizárólag a Pire- 
neusokban, 2000 m magasságig él. Sziklakertekbe is ültetik. 


3. Pireneusi pacsirtafű (Polygala vayredae), Y (április-szeptember), 
Örökzöld, alacsony törpecserje, bőrnemű, keskeny levelekkel, 
jellegzetes, rózsapiros-sárga tarka virágokkal, A színes csésze- 
levelek közül a két oldalsó szárnyszerűen megnagyobbodott, az 
alsó szirom csónak alakú, Csak a Kelet-Pireneusokban él, erdő- 
széleken, havasi legelőkön, sziklás lejtőkön, törmelékes, mohos 
helyeken, 800 m magasság felett. A pacsirtafűfélék családjába 
tartozik. A hazai pacsirtafű-fajok nem cserjék, hanem tejnedves, 
lágyszárú növények, lila vagy kékes virágaik a száraz erdőket, 
gyepeket díszítik. (L. Vadvirágok 2., 20. o.) 


4. Pireneusi tárnics (Gentiana pyrenaica), Oo (május-augusztus). 
Törpe, gyepesedő faj a Kelet-Pireneusokban, a Beregi- és a Mára- 
marosi-havasokban és Délnyugat-Bulgáriában nedves réteken, fü- 
ves helyeken, 1200-2800 m magasságban él. Bőrnemű, porcos élű 
levelei szálkákban végződnek. A sötét ibolyakék virágok magáno- 
san nyílnak. 

XXVIII. tábla 


1. Pireneusi nőszirom (Iris xiphioides), O (július-augusztus). To- 
jásdad hagymagumója van és nem gyöktörzse, mint a hazai nő- 
szirmoknak. Szálas, keskeny, sötétzöld levelei rovátkoltak, ho- 
morú oldaluk fehér-hamvas. Félméteres szárán 2-3 virág nyilik. 
A lepel ragyogó bíborosan kék, a lehajló cimpák közepén arany- 
színű folt van. Nedves réteken csak a Pireneusokban és a Kan- 
tabriai-hegységben él, 2000 m magasságig. A holland és angol 
irisz néven közkedvelt kerti és vágóvirág (I. Disznövények 60. o.) 
nemesítésnél is felhasználták ezt a fajt a kertészek, 


2. Hamvas rezeda (Reseda glauca), O (július-augusztus). A köz- 
ismert, illatos, kerti rezedától (R. odorata) eltérően évelő növény. 
Számtalan rövidke szárát hosszúkás, kékes-hamvas levelek bo- 
rítják. Fehéres virágai tömött fürtben nyílnak. Havasi legelőkön, 
sziklagyepekben, meredek kőfalak repedéseiben él, 900-2500 m 
között. A Pireneusok bennszülött, a rezedafélék családjába tar- 
tozó faja. 


3. Örökzöld oroszlánszáj (Antirrhinum sempervirens), Y (június-— 
szeptember). A tátogatófélék családjába tartozó, mirigyes-moly- 
hos törpecserje. Arasznyi ágai fekvők, murvalevelei az örökzöld 
szárlevelekhez hasonlók. Tátogató virágai laza fürtben nyílnak. 
A párta hófehér vagy krémszinű, az alsó cimpa gyakran bibor- 
lilán erezett. Napsütötte sziklákon, repedésekben gyökerezik, ki- 
zárólag a Pireneusokban található, 2000 m magasságig. 


4. Szürke gólyaorr (Geranium cinereum), Oo (július-augusztus). 
Függőleges, vaskos karógyökerű, formás növény. Mélyen, ujja- 
san szeldelt tőlevelei mindkét oldalukon szürkés-molyhosak. Ala- 
csony hajtása kétvirágú, a szirmok kicsípett csúcsúak. A Pireneu- 
sokban élő alfaj virágai halványlilák sötétebb erekkel, a többi 
dél-európai hegyekben termőké sötétlila. Havasi réteken, sza- 
kadékok falán, sziklagyepekben él, 1500-2400 m magasságban. 

